**ΑΠΟΣΠΑΣΜΑ**

**Από το πρακτικό της με αριθμό 12/2020**

**ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ ΣΥΝΕΔΡΙΑΣΗΣ**

**της Κοινότητας Λιβαδειάς**

**Αριθμός Απόφασης 35/2020**

**ΘΕΜΑ: «Επανεπιβολή ρυμοτομικής απαλλοτρίωσης στις πινακίδες 3Ν-10Ν και πιο συγκεκριμένα επί του τμήματος της οδού Έρκυνας μεταξύ των οδών Θουκιδίδου και Ξενοφώντος (1/2015 πράξη αναλογισμού)»**

Στην Λιβαδειά σήμερα 25ην Νοεμβρίου 2020 ημέρα Τετάρτη και ώρα 18.30 συνήλθε σε τακτική δια τηλεδιάσκεψης συνεδρίαση η Κοινότητα Λιβαδειάς μετά την υπ΄αριθμ. 23091/20-11-2020 έγγραφη πρόσκληση της Προέδρου της κ. Μαρίας Σπ. Γκικοπούλου η οποία εκδόθηκε σύμφωνα με τις διατάξεις του άρθρου 77 του Ν.4555/2018 όπως τροποποιήθηκε από το άρθρο 184 του Ν.4635/2019 του άρθρου 10της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020) & της 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών.

Η Πρόεδρος της Κοινότητας Λιβαδειάς κήρυξε την έναρξη της συνεδρίασης αφού διαπιστώθηκε ότι υπάρχει νόμιμη απαρτία, επειδή σε σύνολο ένδεκα (11) μελών ήταν παρόντα οκτώ (8) μέλη , δηλαδή:

**ΠΑΡΟΝΤΕΣ**  **ΑΠΟΝΤΕΣ**

1. Γκικοπούλου Μαρία 1. Ανδρίτσος Αγαμέμνονας

2. Πάτρας Κων/νος 2. Καντά Ελένη

3. Λιναρδούτσος Νικόλαος 3. Μπούκιος Ταξιάρχης

4. Κατή Ιωάννα οι οποίοι είχαν προσκληθεί νόμιμα.

5. Σκάρλας Λάμπρος

6. Ροζάνας Ηλίας

7. Πούλου-Βαγενά Κων/να

8. Αλογοσκούφης Χρήστος

Τα πρακτικά της συνεδρίασης τηρήθηκαν από την υπάλληλο Κων/να Τσιτσοπούλου-Ρήγα που έχει ορισθεί με σχετική απόφαση Δημάρχου.

…………………………………………………………………………………………………………………………………..

Εισηγούμενη το 2ο θέμα της ημερήσιας διάταξης ( 1ο της υπ΄αριθμ. 23091/20-11-2020 πρόσκλησης της προέδρου) έθεσε υπόψη των μελών το υπ΄αριθμ. 1629/12-10-2020-2020 έγγραφο της Υπηρεσίας Δόμησης Δ/νσης Πολεοδομίας του Δήμου Λεβαδέων στο οποίο αναγράφονται:

***ΙΣΤΟΡΙΚΟ – ΑΡΜΟΔΙΟΤΗΤΑ***

*Πρόκειται για το κοινόχρηστο τμήμα, που αντιστοιχεί στο όριο των 8/92 και 3/90 πράξεων, της οδού Έρκυνας μεταξύ των οδών Θουκυδίδου και Ξενοφώντος στις πινακίδες 3Ν-10Ν όπως αυτό αποτυπώνεται στο κυρωμένο τοπογραφικό διάγραμμα της 1/2015 Πράξη Αναλογισμού.*

*Στο εν λόγω τμήμα είχε επιβληθεί ρυμοτομική απαλλοτρίωση με το ΒΔ 30-10-1971 και στη συνέχεια με την υπ΄αριθμ. 1/2015 Πράξη καθορίστηκαν οι υποχρεώσεις αποζημίωσης των ρυμοτομούμενων τμημάτων των ιδιοκτησιών που συμμετείχαν στην προαναφερόμενη πράξη.*

*Η τελευταία πράξη κυρώθηκε με την υπ΄αριθμ. 2526/8-09-2015 Απόφαση του Αντιπεριφερειάρχη Στ. Ελλάδας κατά της οποίας δεν ασκήθηκε ουδεμία ένσταση εντός του εύλογου εκ του νόμου χρονικού διαστήματος των 15 ημερών οπότε και*

*εκδόθηκε η υπ΄αριθμ. Οικ1437/4-11-2015 βεβαίωση τελεσιδικίας . Στη συνέχεια η διαδικασία συντέλεσης της εν λόγω πράξης συνεχίστηκε με την προσωρινή απόφαση καθορισμού της αποζημίωσης, η οποία εκδόθηκε από το Μονομελές Εφετείο Λαμίας και είναι η 25/2018 απόφαση .*

*Ωστόσο από την ημερομηνία δημοσίευσης της υπ΄αριθμ. 25/2018 Απόφασης του Μονομελούς Εφετείου Λαμίας που αφορούσε στον προσωρινό καθορισμό τιμής μονάδας παρήλθε αρκετά μεγάλο χρονικό διάστημα,, χωρίς να συντελεστεί η απαλλοτρίωση με συνέπεια στις 29/06/2018, να εκπνεύσει η δυνατότητα συντέλεσης της πράξης, σύμφωνα με το αρθρ.17 του Συντάγματος και την παρ. 3 του αρθρ.11 του Ν.2882/2001 που αναφέρει ότι η αναγκαστική απαλλοτρίωση αίρεται αυτοδικαίως εάν δεν συντελεστεί μέσα σε διάστημα 18 μηνών από τη δημοσίευση της απόφασης προσωρινού καθορισμού της αποζημίωσης.*

*Επομένως για τα οικόπεδα της 1/2015 επειδή παρήλθε στις* ***29/12/2019*** *η 18μηνη προθεσμία για την απόκτηση από το Δήμο μας των ρυμοτομούμενων οικοπέδων της πράξης 1/2015 θα πρέπει να προβούμε στην επανεπιβολή της απαλλοτρίωσης σύμφωνα με την προβλεπόμενη διαδικασία της παρ.3 του αρθρ11 του Ν.2882/2001 ως ισχύει .*

*Με δεδομένο ότι συντρέχουν όλες οι νόμιμες προϋποθέσεις που είναι αφενός η απόκτηση του κοινόχρηστου χώρου λόγου της σοβαρής πολεοδομικής ανάγκης και αφετέρου η δυνατότητα της άμεσης αποζημίωσης των θιγόμενων ιδιοκτησιών σύμφωνα με την υπ΄αριθμ. 19847/5-10-2020 (1629/8-10-2020 δικό μας πρωτόκολλο) Διαβίβαση της 792/8-09-2020 Απόφασης Ανάληψης Υποχρέωσης του Δημάρχου Λεβαδέων, όπου αποτυπώνεται η πρόθεση του Δήμου μας με δέσμευση του ποσού των 98.001,56 ευρώ στον ΚΑ 40/7111.001 του προϋπολογισμού του έτους 2020, εκ των οποίων για το ποσό των 76789,46 ευρώ υπάρχει εξασφαλισμένη πηγή χρηματοδότησης εκείνη του ΠΡΑΣΙΝΟΥ ΤΑΜΕΙΟΥ και μόνο οι 21212,10 ευρώ είναι ίδιοι πόροι.*

***ΕΙΣΗΓΗΣΗ:*** *Κατόπιν των παραπάνω εισηγούμαστε υπέρ της επανεπιβολής της ρυμοτομικής απαλλοτρίωσης στις πινακίδες 3Ν-10Ν και πιο συγκεκριμένα επί του τμήματος της οδού Έρκυνας μεταξύ των οδών Θουκυδίδου και Ξενοφώντος όπως αυτό αποτυπώνεται στο κυρωμένο τοπογραφικό διάγραμμα της 1/2015 Πράξης Αναλογισμού.*

Η Δημοτική Κοινότητα αφού έλαβε υπόψη της:

* Το υπ΄αριθμ. πρωτ. 1629/12-10-2020 έγγραφο της Υπηρεσίας Δόμησης Δ/νσης Πολεοδομίας του Δήμου Λεβαδέων
* Την 25/2018 Απόφαση του Μονομελούς Εφετείου Λαμίας περί καθορισμού προσωρινής τιμής μονάδος
* Το γεγονός ότι παρήλθε η 18μηνη προθεσμία απόκτησης από τον Δήμο των ρυμοτομούμενων οικοπέδων της 1/2015 πράξης αναλογισμού.
* Τα άρθρο 84 του Ν. 4555/2018 .
* Το άρθρο 10 της από 11/3/2020 Πράξης Νομοθετικού Περιεχομένου (ΦΕΚ 55/ Α/11-3-2020)
* Την 18318/13-3-2020 (ΑΔΑ: 9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών.
* Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Εισηγείται** στην Επιτροπή Ποιότητας Ζωής **υπέρ** της επανεπιβολής της ρυμοτομικής απαλλοτρίωσης στις πινακίδες 3Ν-10Ν και πιο συγκεκριμένα επί του τμήματος της οδού Έρκυνας μεταξύ των οδών Θουκυδίδου και Ξενοφώντος όπως

αυτό αποτυπώνεται στο κυρωμένο τοπογραφικό διάγραμμα της 1/2015 Πράξης Αναλογισμού.

**Η απόφαση αυτή πήρε αριθμό 35/2020**

**Η Πρόεδρος του Δ.Σ. Κοιν/τας Λιβαδειάς Τα Μέλη**

**ΜΑΡΙΑ ΓΚΙΚΟΠΟΥΛΟΥ**

1. Πάτρας Κωνσταντίνος
2. Λιναρδούτσος Νικ.
3. Κατή Ιωάννα
4. Σκάρλας Λάμπρος
5. Ροζάνας Ηλίας
6. Πούλου-Βαγενά Κων/να
7. Αλογοσκούφης Χρηστ.

**ΠΙΣΤΟ ΑΠΟΣΠΑΣΜΑ**

**ΛΙΒΑΔΕΙΑ 27/11/2020**

**Η ΠΡΟΕΔΡΟΣ**

**ΜΑΡΙΑ ΣΠ. ΓΚΙΚΟΠΟΥΛΟΥ**